OpenLLM-France/wikimedia huggingface dataset:
# Groenlandiako itsasoa

Groenlandiako itsasoa Ozeano Artikoko bazterreko itsasoa da. Iparraldean Fram itsasartea du, ekialdean Barents itsasoa eta Svalbard, hegoaldean Norvegiako itsasoa eta Islandia, eta mendebaldean Groenlandia. Guztira 1.205.000 kilometro koadroko eremua hartzen du.
Groenlandiako itsasoa da Ozeano Artikoaren eta Ozeano Atlantikoaren arteko bide nagusia. Baina, izozmendiak direla eta, oso gutxitan nabiga daiteke iparraldeko aldean.
Batez besteko sakonera 1.450 metrokoa da, eta handiena 4.800 metrokoa. Bertako klima gogorra da oso, ipar haizeak jo ohi du eta tenperatura gutxitan da 0 °C-tik gorakoa. Zooplankton ugari dagoenez, bakailaoa, sardinzarra, izokina, fletana eta platuxa leuna oso ohikoak dira, eta baita itsas-hegazti eta ugaztun asko ere, tartean itsas txakurrak, baleak eta izurdeak.

## Erreferentziak

* ↑ Greenland Sea. Encyclopædia Britannica on-line, britannica.com (Noiz kontsultatua: 2018-4-2).

## Kanpo estekak

* Datuak: Q132868
* Multimedia: Greenland Sea / Q132868
# Groenlandiako lezioa

"Groenlandiako lezioa" Bernardo Atxaga idazle gipuzkoarrak idatzitako saiakera da.
1999an argitaratu zuen "Erein" argitaletxearen bidez.

## Kanpo estekak

* Liburuaren aipamena idazlearen webgunean
* Datuak: Q12258750
# Groenlandiako mendebaldeko itsaslasterra

Groenlandiako mendebaldeko itsaslasterra Groenlandiako mendebaldeko kostarekiko paralelo higitzen den itsaslaster hotz bat da. Farewell lurmuturretik Baffin badiaraino iristen da, eta aski ahula da. Groenlandiako ekialdeko itsaslasterraren jarraipena da. 0,9 km/h eta 1,9 km/h bitarteko abiadura du.

## Erreferentziak

* ↑ Euskaltzaindia. (2012-10-18). 172. araua: Itsaslasterren izenak, itsasgune batzuen izenak eta Antartikako toponimia. (Noiz kontsultatua: 2013-02-10).

## Kanpo estekak

* Datuak: Q1260903
# Groenlandiako Arroila Handia

Groenlandiako Arroila Handia Groenlandiako izotz geruzaren azpian zulatutako arroilaren proposaturiko izena da, 2013ko abuztuaren 30ean Science aldizkarian Bristol, Calgary eta Urbinoko Unibertsitateen ikertzaileek aurkeztua.
NASAren radar bati esker, izotz azpiko arroila erraldoia topatu zuten, uharteko erdialdeko eskualdetik iparralderantz Ozeano Artikoraino eta Petermann glaziarreko fiordora zihoana. Izotz geruzaren ur basalak V itxurako harana sortu du.
Guztira, arroilak 750 kilometro baino gehiagoko luzera, 800 metroko sakonera eta 10 kilometroko zabalera ditu, munduan inoiz topaturiko arroilarik handiena izanik. Hala ere, Arizonako Arroila Handia eta Xizangeko Yarlung Tsangpo Arroila Handia sakonagoak dira. Litekeena da lau milioi urte izatea baina baita gehiago ere.

## Erreferentziak

* ↑ Beneath Greenland's ice, a grand canyon. CNN.
* ↑ «Scientists Discover a Mega-Canyon Beneath the Melting Ice Sheets of Greenland» TIME 2013-8-30.
* ↑ Jonathan L. Bamber, Martin J. Siegert, Jennifer A. Griggs, Shawn J. Marshall eta Giorgio Spada. (2013-8-30). «Paleofluvial Mega-Canyon Beneath the Central Greenland Ice Sheet» Science 341 (6149): 997-999. doi:10.1126/science.1239794..
* 1 2 Oskin, Becky. (2013-8-29). Grand Canyon of Greenland' discovered under ice sheet. NBC News.
* ↑ Oskin, Becky. Grand Canyon of Greenland Discovered under Ice. News.discovery.com.
* ↑ «Canyon longer than Grand Canyon found buried under Greenland ice sheet» The Daily Telegraph 2013-8-30.

## Kanpo estekak

* Datuak: Q14759900
# Groenlandiako autogobernu erreferenduma (2008)

Groenlandiako autogobernu erreferenduma 2008an egin zen, azaroaren 25ean. Onartua izan zen eta 2009ko ekainaren 21etik, Groenlandiaren Egun Nazionaletik, alegia, eraginkorra da.

## Historia

Groenlandiak betidanik pertsonalitate bereizia izan Danimarkatik at. 1775. urtean Danimarkako kolonia bihurtu zuen eta 1953an herrialde horren beste probintzia. 1979an, Danimarkako Erresumaren barruan, herrialde autonomoa bihurtu zen, parlamentu propipoarekin arlo batzuen gaineko ahalmenarekin: osasuna, ikastetxeak eta zerbitzu sozialak batez ere. 1985. urtean Europako Ekonomia Erkidegotik erretiratu zen, arrantza bere lurraldeko uretan kontrolatzeko helburuarekin. Prozesu horren barruan, Danimarkak groenladiarrek haien antolaketari buruzko eta haien etorkizunari buruzko erabakia hartzea onartu zuen. 2008ko urtarrilaren 2an, Hans Enoksenek, Groenlandiako Lehen Ministroak, erreferenduma iragarri zuen. Horrekin Groenlandiak arlo estrategikoei buruzko erabakiak hartzea onatu zuen: errekurtsoen kontrolaz (gas, petroleo), arlo juridikoaz, etorkizunari begira burujabetzari buruzko erabakia hartzeko eskubidea eta horrekin, independentzia, kulturaz zeren eta groenlandiera hizkuntza ofiziala bihurtu zen... Danimarkaren eskuetan kanpo-harremanen politika gelditu zen.

## Emaitzak

| | Botoak | % |
| Hautezkunde errolda | | %100 |
| Emandako boto guztiak | 28.518 | % |
| Balekoak diren boto guztiak | 28.268 | % |
| Baliogabetutako boto guztiak | 250 | %0,89 |
| Bai | 21.355 | %75,54 |
| Ez | 6.663 | %23,57 |

## Kanpo estekak

* Groenlandia dice 'sí' a su independencia de Dinamarca El País.
* Datuak: Q153052

## Erreferentziak

* 1 2 https://web.archive.org/web/20181125204515/https://www.berria.eus/albisteak/30631/autodeterminazio_erreferenduma_egingo_dute_gaur_groenlandian.htm
* ↑ (groenlandieraz) Ukiortaami oqalugiaat 2008 Namminersornerullutik Oqartussat.
* ↑ Groenlandia vota masivamente y sin sorpresa por la autonomía ampliada France-Presse|AFP.
# Groenlandiako ekialdeko itsaslasterra

Groenlandiako ekialdeko itsaslasterra Groenlandiako ekialdeko kostaren ekialdean zeharreko itsaslaster bat da, hotza eta gazitasun txikikoa; gutxi gorabehera, Fram itsasartetik (80º N) Farewell lurmuturrera (60º N) doa.
Garrantzi handia du, Artikoa Ipar Atlantikoarekin lotzen baitu. Hari zor zaio, neurri batean, itsas izotza Artikotik kanpora ateratzea, eta Artikoko ur gezako biltegi handi bat da. Itsaslaster indartsua da; goiko partean (500 metrorainoko sakoneran), 6-12 cm/s-ko abiadura du, eta 20-30 cm/s-ko puntak izaten ditu urtean zehar.
Groenlandiako ekialdeko itsaslasterra hiru ur-masaz osatuta dago: ur polarra, ur atlantikoa eta ur sakona. Hiru ur-masok argi eta garbi ikusten dira itsaslasterraren hegoalderanzko ibilbidean. Itsaslaster honen goiko 150 metro lodiko geruza ur polarrez osatuta dago, hotza eta gazitasun txikikoa. Gazitasuna txikia da, hain zuzen, izotz urtuagatik, ibaien ekarpenagatik eta Pazifikoko uraren fluxuagatik, eta hotza da (0 °C eta –1,7 °C artean) Artikoko haize-ur interakzioagatik. Haren azpiko geruza, 1000 metroko sakoneraraino, ur atlantikoa da; nahiko tenperatura epela du haren gainekoaren aldean (0 °C-tik gorakoa), eta gaziagoa da. Azken geruza, ur sakonekoa, gazitasun eta tenperatura aski konstantekoa da. 1000 metroko sakoneratik ozeanoaren hondoraino iristen da. Hartan, uraren tenperatura 0 °C-tik beherakoa izaten da.

## Erreferentziak

* ↑ Euskaltzaindia. (2012-10-18). 172. araua: Itsaslasterren izenak, itsasgune batzuen izenak eta Antartikako toponimia. (Noiz kontsultatua: 2013-02-10).

## Kanpo estekak

* Datuak: Q143660
* Multimedia: East Greenland Current / Q143660
# Greve in Chianti

Greve in Chianti Italiako udalerri bat da. Florentziako probintzian kokatuta dago, Toscana eskualdean. 13.322 biztanle ditu, 169,38 kilometro koadroko azaleran banatuta.

## Mugakideak

Greve in Chiantik honako udalerri hauekin egiten du muga:
Bagno a Ripoli Cavriglia Impruneta Radda in Chianti San Casciano in Val di Pesa Castellina in Chianti Figline e Incisa Valdarno $^{(en)}$ Rignano sull'Arno Barberino Tavarnelle $^{(en)}$

## Kanpo estekak

* Datuak: Q82707
* Multimedia: Greve in Chianti / Q82707
# Gretzenbach

Gretzenbach Suitzako udalerria da. Solothurn kantonamenduan dago, Olten barrutia barrutian. 2014an 2,783 biztanle zituen 5,79 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q65965
* Multimedia: Gretzenbach / Q65965
# Greußenheim

Greußenheim Alemaniako udalerria da. Bavaria estatuan kokatuta dago, [[Würzburg (barrutia)|Würzburg]] barrutian. 2014an 1.572 biztanle zituen 17,67 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q527459
* Multimedia: Greußenheim / Q527459
# Gretna Green

Gretna Green, Eskoziako parrokia bat da, Dumfries eta Galloway eremu administratiboan.

## Kanpo estekak

* Datuak: Q1026315
* Multimedia: Gretna Green / Q1026315
# Grettstadt

Grettstadt Alemaniako udalerria da. Bavaria estatuan kokatuta dago, [[Schweinfurt (barrutia)|Schweinfurt]] barrutian. 2014an 4.201 biztanle zituen 34,93 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q583394
* Multimedia: Grettstadt / Q583394
# Greucourt

Greucourt Frantziako udalerria da, Saona Garaia departamenduan dagoena, Borgoina-Franche-Comté eskualdean. 2013an 88 biztanle zituen.

## Demografia
### Biztanleria

2007an Greucourt udalerrian erroldatutako biztanleak 88 ziren. Familiak 36 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 12 seme-alabarik gabeko familiak ziren, 8 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 38 etxebizitza zeuden, 35 familiaren etxebizitza nagusia ziren, 2 bigarren erresidentzia ziren eta 2 hutsik zeuden. 31 etxeak ziren eta 5 apartamentuak ziren. 35 etxebizitza nagusietatik 25 bere jabearen bizilekua ziren, 6 alokairuan okupaturik zeuden eta 4 doan lagata zeuden; 1ek gela bat zuen, 1ek bi zituen, 2 etxek hiru zituzten, 13 etxek lau zituzten eta 18 etxek bost zituzten. 25 etxek euren parking plaza propioa zuten azpian. 18 etxetan ibilgailu bat zegoen eta 13 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Greucourt udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 0 |
| 4 | 70-74 | 4 |
| 0 | 65-69 | 4 |
| 8 | 60-64 | 0 |
| 0 | 55-59 | 0 |
| 0 | 50-54 | 8 |
| 4 | 45-49 | 4 |
| 0 | 40-44 | 4 |
| 4 | 35-39 | 0 |
| 0 | 30-34 | 0 |
| 4 | 25-29 | 0 |
| 0 | 20-24 | 4 |
| 0 | 15-19 | 4 |
| 0 | 10-14 | 0 |
| 4 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 47 ziren, horien artean 36 aktiboak ziren eta 11 inaktiboak ziren. 36 pertsona aktiboetatik 30 lanean zeuden (16 gizon eta 14 emakume) eta 6 langabezian zeuden (4 gizon eta 2 emakume). 11 pertsona inaktiboetatik 3 erretiraturik zeuden, 4 ikasten zeuden eta 4 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra ostalaritza eta jatetxe enpresa batena zen.
2009an norbanakoentzat zegoen zerbitzu bakarra jatetxe zen.
2000. urtean Greucourt udalerrian 5 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q904288
* Multimedia: Greucourt / Q904288
# Gregorio Suberbiola

Gregorio Suberbiola Baigorri (Morentin, 1896ko maiatzaren 9a - Bartzelona 1924ko maiatzaren 13a) nafar sindikalista izan zen. Kursaal jauregiaren eraikuntzan lan egiten ari zela, CNTn sartu eta Donostian Buenaventura Durruti ezagutu zuen. "Los Justicieros" taldea sortu zuen Cristóbal Albadetreku Irazabal, Marcelino del Campo eta Durrutirekin batera. Bartzelonara joan eta Primo de Riveraren diktaduran arazoak izan zituen poliziarekin, tiroketa batean hil zuten arte.
# Gregorio Peces-Barba

Gregorio Peces-Barba Martínez (Madril, 1938ko urtarrilaren 13a-Oviedo, 2012ko uztailaren 24a) politikaria eta abokatua zen.

## Bizitza

Madrilen egin zituen zuzenbide-ikasketak eta Estrasburgon osatu zituen, zuzenbide konparatuaren alorrean. Aita abokatua zuen, eta harekin hasi zen lanean. Irakasle-lanetan ere aritu da, besteak beste Madrilgo Karlos III.a Unibertsitateko irakasle eta errektore gisa; eta honoris causa doktore egin dute UNEDen, Vigoko Unibertsitatean eta abarretan.
1963. urtean Cuadernos para el Diálogo aldizkaria sortu zuen, besteak beste, Joaquín Ruíz-Giménez, Pedro Altares eta Javier Rupérezekin batera. 1972an PSOE alderdian sartu zen (garai hartan ezkutuko alderdia zen), eta alderdi horretan hainbat kargutan aritu da. 1977ko Espainiako hauteskunde orokorretan diputatu hautatu zuten, eta Kongresuko sozialisten talde parlamentarioko idazkari izendatu zuten; 1981ean dimisioa eman zuen arte bete zuen idazkaritza lana. 1978an Konstituzioa idatzi zutenetariko bat izan zen. 1979ko eta 1982ko hauteskundeetan berriro hautatu zuten diputatu, eta 1982an Kongresuko lehendakari izendatu zuten, gainera. Kargu horretan lan egin zuen Madrilgo Unibertsitate Complutenseko lanarekin batera, eta 1986an kargu hura utzi ondoren irakaskuntzan murgildu zen buru-belarri. Beste zenbait lanez gainera Europako Legebiltzarreko kidea izan da, legebiltzar horretako espainiar ordezkaritzaren lehendakariordea.
Argitara emandako liburuen artean aipagarriak dira Teoría general de los derechos humanos (Giza eskubideen teoria orokorra), Texto básico de los Derechos Humanos (Giza Eskubideen oinarrizko testua), Libertad, poder, socialismo (Askatasuna, boterea, sozialismoa), etab. 2004. urtean, ministroen kontseiluak Terrorismoaren Biktimen Elkartea laguntzeko goi-komisario izendatu zuten. 2010. urtean, Pelayo zuzenbide-saria jaso zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2625332
* Multimedia: Gregorio Peces-Barba / Q2625332
# Gregorio Ricci-Curbastro

Gregorio Ricci-Curbastro (Lugo, Ravenna 1853ko urtarrilaren 12a - Bolonia, 1925eko abuztuaren 6a) matematikari italiarra izan zen. Paduako Unibertsitateko irakaslea izan zen. Fisika matematikoa eta kalkulu diferentziala ikertu zituen. 1884an Tullio Levi-Civita dizipuluarekin kalkulu tentsorialaren oinarriak sortu zituen. Erlatibitatearen bere teoria orokorrean Einstein kalkulu tentsorialaz baliatu izanak kalkulu hori ezagutarazi zuen, eta geroztik asko erabili izan da bai geometria diferentzialean eta bai matematikaren beste zenbait ataletan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q548184
* Multimedia: Gregorio Ricci Curbastro / Q548184
# Gregorio Sena

Gregorio Sena Manterola (Donostia, Gipuzkoa, 1890eko irailaren 8a - 1966ko maiatzaren 22a) euskal herritar futbolaria izan zen. Erdilari lanetan aritzen zen. Bere anaiak Alfonso Sena eta Miguel Sena futbolariak izan ziren ere.

## Kirol ibilbidea

* Vasconia Sporting
* Real Sociedad (1909-1912)
* Espanyol (1912-1913)
* Real Sociedad (1913-1916)
* Real Sociedad (1919)
* Athletic (1919-1920)

## Kanpo estekak

* Jokalariaren profila Athletic-en webgunean
* Datuak: Q99893308
# Gregorio Ostiakoa

Gregorio Ostiakoa (?- 1044ko maiatzaren 9a). Bere bizitzari buruzko informazio gutxi dago. Oso gazte beneditar egin zen. Erromako San Cosme eta San Damian monasterioaren abadea izan zen. Joan XVIII.a aitasantuak Ostiako apezpikua eta, ondoren, kardenla izendatu zuen. Aitasantuaren ordezkari gisa bost urte Aragoiko Erresuman bizi izan zen. Oso gaixorik, Logroño Nafarroako Erresumaren eskuetan zegoenean bertan hil zen. Bere erlikiak berari eskinaitako Sorladako basilika batean gorde ziren. XVII. eta XVIII. mendean gorpuzkin horiek oso gurtuak izan ziren. Esaten zen nekazal inguruetan ematen ziren izurriteen aurrean botere handia zuela.
Bere festa maiatzaren 9an ospatzen da. Egun Zaragoza probintziako Cervera de la Cañadako patroia da. Aragoiko herri askotan oso gurtua da.

## Kanpo estekak

* San Gregorio Ostiense, EWTN.
* San Gregorio Ostiense, Santopedia.
* Gregorio Ostiense, Santo, Catholic,net.
* San Gregorio Ostiense, Valvanera.com.
* San Gregorio Ostiense, Estella.com.es.
* Datuak: Q4149080
* Multimedia: Gregorio Ostiense / Q4149080
# Friesenheim (Renania-Palatinatua)

Friesenheim Alemaniako udalerria da. Renania-Palatinatua estatuan kokatuta dago, [[Mainz-Bingen (barrutia)|Mainz-Bingen]] barrutian. 2014an 698 biztanle zituen 3,47 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q676753
* Multimedia: Friesenheim (Rheinhessen) / Q676753
# Friesenried

Friesenried Alemaniako udalerria da. Bavaria estatuan dago, [[Ostallgäu (barrutia)|Ostallgäu]] barrutian. 2014an 1.531 biztanle zituen 22,23 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q531867
* Multimedia: Friesenried / Q531867
# Friesland mendia

Friesland mendia (gaztelaniaz: Monte Barnard) Livingston uhartearen mendirik altuena da, Hego Shetlandak uhartedian. False Bay-ren ipar-ekialdetik bost kilometro ingurura Tangra mendietan dago.
Mendia 1820. urteaz geroztik itsas txakurren ehiztarien ezaguna zen. XIX. mendearen erdialdean, Barnard Peak izena, James Weddell-ek 370 metroko altuera duen Needle Peak mendirako erabili zuen izena, gaizki transferitu zitzaion. 1959tik (Britainia Handia) eta 1960tik (AEB), ingelera-hiztun munduan jatorrizko izena darama, Txilen eta Argentinan Monte Barnard izenarekin mantentzen den bitartean.
Lehen igoera Francesc Sàbat eta Jorge Enrique mendizale kataluniarrek 1991ko abenduaren 30ean lortu zuten.

## Erreferentziak

* ↑ John Stewart: Mount Friesland.
* ↑ Lluís Reales: Dos geólogos catalanes coronan un 1.800 en la Antártida.

## Kanpo estekak

* Datuak: Q8527810
* Multimedia: Mount Friesland / Q8527810
# Friesenheim (Baden-Württemberg)

Friesenheim Alemaniako udalerria da. Baden-Württemberg estatuan kokatuta dago, [[Ortenau barrutia|Ortenau]] barrutian. 2014an 12.568 biztanle zituen 46,6 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q550661
* Multimedia: Friesenheim (Baden) / Q550661
# Frieseomelitta varia

Frieseomelitta varia erle espezie bat da, Frieseomelitta generoan eta Apidae familian.

## Erreferentziak

* ↑ «Frieseomelitta varia» Encylopedia of Life.

## Kanpo estekak

* Datuak: Q1867706
* Multimedia: Frieseomelitta varia / Q1867706
# Friesland gailurra

Friesland gailurra Hego Shetlandak uhartediko Livingston uhartean dagoen gailurra da, Tangra mendien zati dena. Hego-mendebaldeko Botev lurmuturretik ipar-ekialdeko Shipka Saddle-ra 15,5 kilometro luzatzen da. Puntu altuena Friesland mendia da (62°40'14,9"S 60°11'10,7" W), 1700 m-ra iritsiz. Beste tontor garrantzitsuenak San Boris tontorra (1699 m), Simeon tontorra (1580 m), San Cyril tontorra (1505 m), Lyaskovets tontorra (1473 m), Presian tontorra (1456 m), San Methodius tontorra (1180 m) ), Academia tontorra (1253 m) eta Zograf tontorra (1011 m). Friesland mendiko lehen igoera Francesc Sàbat eta Jorge Enrique kataluniarrek egin zuten Joan Karlos I.a Antartikako Basetik abiatuta 1991ko abenduaren 30ean iritsi ziren gailurrera. Lyubomir Ivanov eta Doytxin Vasilev, Academia kanpalekutik abiatuta, Lyaskovets totorrera igo ziren 2004ko abenduaren 14an.

## Kanpo estekak

* Datuak: Q1961338
# Frieseomelitta silvestrii

Frieseomelitta silvestrii erle espezie bat da, Frieseomelitta generoan eta Apidae familian.

## Erreferentziak

* ↑ «Frieseomelitta silvestrii» Encylopedia of Life.

## Kanpo estekak

* Datuak: Q2477267
# Friesoythe

Friesoythe Alemaniako udalerria da. Saxonia Beherea estatuan dago, [[Cloppenburg barrutia|Cloppenburg]] barrutian. 2014an 21.335 biztanle zituen 247,1 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q559637
* Multimedia: Friesoythe / Q559637
# Frieth

Frieth, Ingalaterrako erdialdean dagoen herri bat da, Buckinghamshire konderrian.
2016an 571 biztanle zituen.
* Datuak: Q5504468
* Multimedia: Frieth / Q5504468
# Hanko penintsula

Hanko penintsula (finlandieraz: Hankoniemi; suedieraz: Hangö udd), Hango ere idatzia, Itsaso Baltikoko penintsula txiki bat da. Bertan dago Finlandiaren zati kontinentalaren hegoaldereneko muturra. Salpausselkä mendizerraren azken zatia da, eta bertako landaretza, nagusiki, pinu zuhaixkaz osatua dago. Penintsula bere uhartedi ederragatik eta hareazko hondartza luzeengatik da ezaguna.
Hanko hiria penintsula honetan dago. Paper garrantzitsu bat izan du gerra garaian. Hemen daude, esate baterako, Hanko gotorlekuak, Petri I.a Errusiakoa Handia tsarraren itsas gotorlekuaren zati zirenak. Finlandiako Gerra Zibilean, alemaniar armada hemen lehorreratu zen 1918ko apirilean. Neguko Gerraren ondoren, penintsula Sobietar Batasunari alokatu zitzaion 30 urtez itsas base bat bezala. Alabaina, sobietarrek inguru hartatik bertan zituzten 25.000 soldaduak ebakuatu zituzten Jarraipenaren Gerran, eta finlandiarrek berreskuratu zuten 1941eko abenduan.

## Kanpo estekak

* Datuak: Q1575641
* Multimedia: Hanko Peninsula / Q1575641
# Hankamotz (argipena)

Hankamotz edo hanka-motz hitzak adiera zenbait ditu:
* hankamotz edo herrena, ibiltzean gorputza alde batera zein bestera mugitzen duen pertsona edo animalia (ikus gaigabezia);
* hankamotza, anputazio baten ondorioz hanka galdu duena.
# Hankarteko konkor

    Artikulu hau jantzi estuek nabarmentzen duten zakilaren ingeradari buruzkoa da; anatomia gaitzat duena beste hau da: «Hankarte»
Hankarteko konkorra edo soilik hankartea jantzi estu batek, batez ere praka eta galtzontzilo estuek, agerian uzten duen zakilaren ingeradari deritzo.
Aluaren ingerada izendatzeko gamelu apatx terminoarekin analogia eginez, hankarteari altzearen hatz koskorra (ingelesez: mooseknuckle) ere esaten zaio sexu-jargoian.

## Ikus, gainera

* Gamelu apatx.

## Kanpo estekak

* Datuak: Q28016217
* Multimedia: Mooseknuckles / Q28016217
# Hankinson (Ipar Dakota)

Hankinson Ipar Dakotako hiri bat da. Richland konderrian kokatua dago. 2010ean 919 biztanle zituen, 4,13 kilometro koadrotan banatuta.

## Ikus, gainera

* Richland konderria

## Kanpo estekak

* Datuak: Q2278238
* Multimedia: Hankinson, North Dakota / Q2278238